Vuoden 2023 uudistus oli ensimmäinen koko brändimme kattava projekti, minkä myötä päivitimme Olivia Kleinin kauttaaltaan uuteen ulkoasuun, suunnittelimme kaikille tuotteillemme uudet pakkaukset ja keskitimme tuotevalikoimamme päivittäisiin kasvojenhoitotuotteisiin.
Halusimme myös uudelleenarvioida ajattelutapaamme kosmetiikasta ja ihonhoidosta, sillä koimme että ”luontoperäinen” ja ”puhdas” kosmetiikka eivät enää kuvastaneet todellista brändifilosofiaamme, vaan olivat ennemmin osa suurempaa itseisarvojen kokonaisuutta, jota kaiken kosmetiikan tulisi noudattaa. Voit tutustua ajatuksiimme lisää bränditarinassamme sekä tuote- ja ihonhoitofilosofiassamme.